Patrick Mouratoglou a terminat-o cu Halep. Pe cine a pus ochii antrenorul francez
- Antonia Hendrik
- 1 martie 2024, 19:25
Patrick Mouratoglou a încheiat orice colaborare cu Simona Halep. Antrenorul francez a pus ochii pe un alt jucător cu potențial incredibil. Așa că viața merge înainte, atât pentru el, cât și pentru campioana noastră, care a surprins cu noul look.
Patrick Mouratoglou a anunțat că vrea să dea lovitura cu Nick Kyrgios, care ân opinia sa are un potențial incredibil. Între timp, Halep a dat în judecată firma canadiană care a produs suplimentul contaminat. Sportiva cere despăgubiri în valoare de peste 10 milioane de dolari.
Patrick Mouratoglou și Simona Halep au încetat colaborarea
Dubla câștigătoare de Grand Slam a anunțat recent încetarea colaborării cu Patrick Mouratoglou. Antrenorul francez a reluat recent colaborarea cu Holger Rune (20 de ani, 7 ATP). Dar nu e totul, a declarat că își dorește ca într-o zi să îl pregătească pe Nick Kyrgios.
Nick nu a mai jucat un meci oficial din iunie 2023, când a fost eliminat în primul tur al turneului de la Stuttgart. Iar acum este în proces de recuperare, după o accidentare.
Patrick Mouratoglou și Halep. Sursa foto: Facebook
Patrick Mouratoglou este convins că jucătorul australian ar obține rezultate remarcabile cu el ca antrenor.
"Cred că ar fi unul dintre cei mai interesanți sportivi de antrenat. Treaba este că pentru ca cineva să aibă un antrenor, trebuie să și-l dorească. Nu poți lucra cu un jucător care nu vrea un antrenor. Deci asta va fi decizia lui într-o zi, sau poate niciodată, vom vedea", a declarat Patrick Mouratoglou.
Și continuă: "Băiatul ăsta are un potențial incredibil! E un tip complicat, e complex. Uneori, nu sunt sigur dacă el se înțelege pe sine, dar, urmărindu-l de atâția ani, cred că îl înțeleg. Probabil că nu sunt singurul, dar empatizez cu el. Cred că pot fi făcute multe lucruri deștepte cu el, un Grand Slam sau poate mai multe", a mai afirmat Mouratoglou.
Simona Halep şi-a schimbat look-ul. Cum arată fostul lider mondial
În așteptarea verdictului final de la TAS, Simona Halep se relaxează alături de persoanele dragi din viața sa.
La o zi după ce a postat o imagine cu noul său look, sportiva din România a distribuit o imagine cu cea mai bună prietenă a ei, Georgiana Herda, care este și președintele "Fundației Simona Halep".
Patrick Mouratoglou nu mai colaborează cu Simona Halep. În imaginea de mai sus noul look
Cele două au profitat de vremea bună de afară și s-au fotografiat cu ochelari de soare, iar Simona Halep pare că este mulțumită de noul look, scrie digisport.ro.